ორიოდე სიტყვით მინდა შევეხო ივანე ჯავახიშვილის სახელობის უნივერსიტეტში მიმდინარე პროცესებს. დარწმუნებული ვარ, პაპავას წასვლა სურდა სწორედ ბიძინა ივანიშვილს, რომელსაც ჯერ კიდევ პრემიერ-მინისტრობისას­ ორჯერ საკმაოდ მძაფრი დაპირისპირება მოუხდა ლადო პაპავასთან "დამოუკიდებელ ექსპერტთა" კლუბში. ბოლო წვეთი კი აღმოჩნდა ამ ორიოდე თვის წინ გამოქვეყნებუ­ლი ლადო პაპავას ინტერვიუ, რომელშიც მან "გაზპრომთან" დაკავშირებით სამართლიანი პოზიცია გამოხატა. სწორედ ლადო პაპავა ალაპარაკდა უნივერსიტეტში "ოდეერების" თემაზე, არადა, ეს ვითომ თვითმმართველობის წარმომადგენლები მას სწორედ "ოდეერისთვის" ხელის დაფარებას აბრალებდნენ. საეჭვო იყო განათლების მინისტრის პოზიციაც, რომელიც ყოველთვის ცდილობს­ ხოლმე კორექტულობას... საინტერესოა, დაიწყებენ თუ არა საპროტესტო გამოსვლებს ეს ვიღაცის მართული სტუდენტები­, თუ მათ რექტორად დაინიშნება "ქართუ ბანკის" მოლარე?!